# Bensin

### Fra Wikipedia, den frie encyklopedi

Bensin er et drivstoff bestående av hydrokarboner, som oftest produsert av råolje. Bensin er sammen med diesel de vanligste drivstoffene i forbrenningsmotorer.

## [rediger] Kjemisk sammensetning og karakteristikker

I motsetning til f.eks. diesel kan ikke bensin tas direkte ut av råoljen, den må behandles for å møte alle karakteristikker. Bensin består av hydrokarboner med mellom 4 og 12 karbonatomer. Tettheten (egenvekten) på bensin ligger på ca 0,74 kg/l.

Bensinen inneholder en del aromater (maksimalt 35% i Norge), herunder benzen (maksimalt 1% i Norge).

### [rediger] Oktantall

Oktantallet sier noe om evnen bensinen har til å motstå selvantenning. Som referansestoff brukes 2,2,4-Trimetylpentan (også kalt iso-oktan) med et oktantall på 100 og n-Heptan, som har et oktantall på 0. En blanding mellom disse stoffene vil være lineær, så en blanding med 95% iso-oktan og 5% n-Heptan vil ha et oktantall på 95.

Det finnes to typer oktantall, kalt RON (Research Octane Number) og MON (Motor Octane Number). RON er en betegnelse for oktantallet på tomgangskjøring og lav belastning på motoren, MON karakteriserer bensinen ved tyngre belastning. I Norge selges bensinen ut fra RON, en 95 oktan bensin betyr at bensinen har et oktantall på minst 95 RON.

Hvis en bil kjører på bensin med for lavt oktantall, kan bensinen ta fyr for tidlig i motoren, noe som kalles banking. Da hjelper det ofte å gire ned eller la motoren kjøle seg ned.

En vanlig misforståelse er at oktantallet i bensinen sier noe om energien i drivstoffet eller at en motor leverer mer kraft jo høyere oktantall bensin man gir den. Oktantallet er helt uavhengig av energien i drivstoffet.

## [rediger] Tilsetningsstoffer

For at bensinen skal ha de karakteristikker som en motor behøver, må den som regel tilsettes en del kjemikalier.

### [rediger] Bly

Bly, ofte i form av tetraetylbly (TEL), har blitt tilsatt bensinen siden 1920-tallet. Bly øker oktantallet ganske kraftig, selv i små mengder. Samtidig sørget bly for smøring av ventilene og ventilsetene. Bly ble av miljømessige årsaker forbudt på 1980-tallet. Katalysatoren, som ble påbudt i 1989, tåler ikke bly. Samtidig er materialene i ventilsetene endret slik at de ikke lenger er avhengig av bly fra bensinen.

### [rediger] Oksygenater

Flere stoffer som inneholder oksygen kan tilsettes bensinen for å bedre oktantallet. Dette kan være metanol, etanol og MTBE (Metyl Tertiær Butyl Eter).

## [rediger] Se også

- Diesel
- Parafin
- LPG
- Cleanair
- Jerrykanne

## [rediger] Eksterne lenker

- Gasoline FAQ (engelsk språk)

Hentet fra «http://no.wikipedia.org../../../b/e/n/Bensin.html»

Kategorier: Kjemi | Petroleum

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Afrikaans
- العربية
- Български
- Česky
- Dansk
- Deutsch
- English
- Español
- Esperanto
- Français
- Bahasa Indonesia
- Italiano
- עברית
- Lietuvių
- Nederlands
- 日本語
- Norsk (nynorsk)
- Polski
- Português
- Română
- Русский
- Simple English
- Slovenčina
- Slovenščina
- Suomi
- Svenska
- Tiếng Việt
- Türkçe
- ייִדיש
- 中文